ב&lt;a href="%D7%A2%D7%95%D7%A0%D7%AA%202012/2013%20%D7%91%D7%91%D7%95%D7%A0%D7%93%D7%A1%D7%9C%D7%99%D7%92%D7%94"&gt;עונת 2012/13&lt;/a&gt;, מיד לאחר העונה הקודמת נטולת התארים, זכו ריברי ובאיירן מינכן לחוויה מתקנת. העונה נפתחה בניצחון של באיירן מינכן 1–2 על בורוסיה דורטמונד במשחק הסופר קאפ הגרמני, והסתיימה בזכייה בטרבל היסטורי של באיירן מינכן, לאחר זכייה באליפות בפער של 25 נקודות מהסגנית בורוסיה דורטמונד, כיבוש של 98 שערי ליגה וספיגה של 18 שערי ליגה בלבד-כל אלה נחשבו אז לשיאים בבונדסליגה. ריברי היה אחד המצטיינים של באיירן מינכן בעונה זו, כאשר הבקיע עשרה שערי ליגה ובישל 15. ריברי בישל באותה עונה לאריין רובן את שער הניצחון בדקה ה-89 בגמר ליגת האלופות 2013 מול בורוסיה דורטמונד, במשחק שהסתיים בתוצאה 1–2 והעניק לבאיירן מינכן את גביע אירופה לאלופות לראשונה מאז 2001. בסיום עונה זו נבחר ריברי ככדורגלן השנה בצרפת. ריברי היה אחד משלושת המועמדים הסופיים לתואר כדור הזהב של פיפ"א, אך סיים רק שלישי לאחר כריסטיאנו רונאלדו וליונל מסי. עם זאת, ריברי זכה בתואר שחקן השנה של אופ"א.